Safiirsinine

Safiirsinine on üks sinistest värvitoonidest, sügav küllastatud sinine toon, nimetuse saanud sama värvi vääriskivi safiiri järgihttp://www.eki.ee/dict/ekss/index.cgi?Q=safiirsinine&F=M. Arvatavasti põhjusel, et safiir võib esineda mitmes eri toonishttps://www.mineralienatlas.de/lexikon/index.php/MineralData?mineral=Saphir, on ka värvinimetusega safiirsinine tähistatud erinevaid siniseid.

 Pildid 

 Variatsioonid 
E. F. Glockeri "Grundriss der Mineralogie ..." nimetab safiirsinist puhtaimaks siniseks ja võrdleb seda berliini sinisega. Seda värvi näidismineraalidena nimetab ta safiiri ja küaniitiGrundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 125.

RAL Classic värvikaardi toon 5003 Saphirblau on väga kerge hallika varjundiga tume sinine toon  https://www.ralcolorchart.com/ral-classic/ral-5003-sapphire-blue.

ISCC-NBS-i värvisõnaraamatu "Color: Universal Language and Dictionary of Names" järgi mahuvad safiirsinise mõistesse erk lillakassinine, murtud lillakassinine või sügav lillakassinine  https://archive.org/details/coloruniversalla00kell/page/144.

Pantone 18-4231X värvitoon Blue Sapphire on tekstiilil sügavsinise värvusega , paberil kergelt rohekas  https://www.amazon.com/PANTONE-SMART-18-4231X-Swatch-Sapphire/dp/B004O7CEHM.

Veebivärv Sapphire on tume küllastatud värvitoon, sarnane mereväesinise või öösinisega (Midnight Blue) https://www.htmlcsscolor.com/hex/05286A, või teises variandis erksinine  https://www.colorhexa.com/0f52ba.

 Kasutamine 
Meeleolult seostub safiirsinine ilu ja puhtusega. Sageli on ilukirjanduses või publitsistikas kasutatud taeva epiteedina.

Nimetust safiirsinine on eesti keeles kasutatud eelkõige väga puhta ja silmatorkava sinise tähistamiseks mitmesugustes tootenimetustes, kõige enam tekstiilide ja riietuse kontekstis, aga on olemas ka sellenimeline toiduvärv. Värvused varieeruvad toonilt ja heleduselt. Lähedasimad värvinimed on ultramariinsinine, koobaltsinine ja kuningsinine.

Kunstitarvete nimetustes ei ole värvinimi väga levinud, enamik tootjaid eelistab värvipigmentide nimesid. Siiski on mõned näited: J. Herbini ja DeAtramentise värvilised kalligraafiatindidhttps://www.jherbin.com/fountain_pen_inks.htmlhttps://www.de-atramentis.com/advanced_search_result.php?categories_id=0&keywords=sapphire&inc_subcat=1, Schminke ja Winsor&Newtoni ftalotsüaniinvärvainel baseeruvad akvarellvärvidhttps://www.artmaterials.ie/paint/watercolour-paint/winsor-newton-watercolours/winsor-newton-professional-artist-watercolour-5ml/winsor-and-newton-professional-artists-watercolour-5ml-limited-edition-phthalo-sapphire.html. 

Saksa kirjanik Kerstin Gier avaldas aastail 2009-2010 noorsoole mõeldud fantaasiaromaanide triloogia, mille osadele pani pealkirjad vääriskivivärvuste järgi. Teise raamatu pealkiri on "Saphirblau" (eesti keeles "Safiirsinine", Sinisukk 2016, tõlkinud Pille Vinkel) ja selle kaanekujundus rajaneb sügavsinisel värvil.

 Viited 

Kategooria:Sinised värvitoonid